Ding Pang Universung Karapatang Pantau A Miproklama Para Ipakilala 

Yang Lalung Simple 

Uling ing pamangilala king likas a karangalan at king pante at ding e alingad a 

karapatan ding sablang iaiii ding tau iyang pundasyun na ning kalayaan, 

inustisiya at kapayapan king yatu. 

Dapat aintingdian ding sablang bibilug karing sablang pamilya king atin la naman 

karapatan kalupa ra ding aliwang tau. Anggang iti e tamu aintindian, e miral ing 

kalayan, hustisiya at kapayapan. 

Uling e tamu pa male ulaga at pamanamak karing karapatang pantau 

mamungang pamaglapastangan labag king konsensiya da ring sablang tau, at 

dasan mu rin king yatu king atamasa ring tau ing kalayan king pamagsalita at 

pamaniwala at kalayan king pamagnasa, pamikakunu at kasakitan a iyang 

papakilala nang pekamatas a kapagnasan ning karaniwang tau. 

Lebagan do ring karapatang pantau ding dakal a tau. Ding gera at aliwa pang 

kararaptanan ilang bibie pasakit karing tau agpang king istorya at king mabilug a 

yatu. Ing yatu a nung nokaring ding tau atamasa ra ing karapatang magsalita 

nanu man ing a isip da, mamili king sarili rang kapaniwalan, at mangabiyayang 

alang takut at alang pamikakunu king nanu mang kaburian yang dapat mag-ing 

peka maulaga king keka tamung kapagnasan. 

Uling tune maulaga, bang ing tau e mapilitang gumerang lumaban king kalupitan 

at pamanapi, a ding karapatang pantau dapat proteksyunan la kapamilatan ning 

batas. 

Ding karapatang pantau dapat proteksyunan no ning batas. 

Uling tune maulagang paunlakan ing pami ugnaugnayan da ring bansa. 

Ding sablang bansa kailangan lang dinang ayudang mikakalapit la. 

Uling ding maemalen da ring Mesasanmetung a Bansa menalakaran la king 

karelang sariling karta king karelang kapanaligan karing karapatang pantau, king 

dangal a kaulagan na ning pangatau at king pante rang karapatan ning lalaki't 



babi at pinilmi neng teguyud ing pamanasensung pang lipunan at ing mayap a 

kabilyan a bie a ating malawak a karapatan. 

Kapamilatan na ning kartang iti, ding makaanib karing Mesasanmetung a Bansa 

pasiwala da ing karelang kapaniwalan karing karapatang pantau, king kaulagan, 

at ulaga ning balang tau at king pante karapatan ning lalaki't babai. Mikasundu la 

rin pasikapan dang atamasa ing kaunlarang pang lipunan at ing mayap a pami 

bie-bie. 

Uling ding kaanib a bansa mengaku la kinng makisaupan la karing 

Misasanmetung a Bansa, a sikapan dang kamtan ing pamitaguyud king 

pamangalang at pamanupad ding sabia karing karapatang pantau at karing 

maulagang kalayan. 

Ding bansang kabilang karing Bansang Misasanmetung megaku lang misaup- 

saupan la king nanu mang paralan bang in karapatan at kalayan ding sablang 

tau keting yatu proteksyunan da at igalang. 

Uling maulagang abalu ra ding sabIa ding karapatan at kalayang iti bang pilming 

matupad ing pangakung iti. 

At muna kaulagang aintindian da ring sablang bansa nung nanu la ring 

karapatan at kalayan a reti bang atuparan la ding pangaku. 

Pauli na niti, papasiwala na ning pangalaganap a kapulungan ing pamisiwala 

mabilug a yatu ding karapatang pantau anting metung a pangalaganap a 

dalerayan ning tagumpe para karing sablang tau at ding sabIa nang parting pang 

lipunan ding memalen, a palagi rang isipan ing pamipasiwalang iti, masikap la 

king kapamilatan na ning pamanuru at pamagaral at aguyud da ing 

pamanggalang karing karapatan at kalayan a iti at kapamilatan da ring 

masasanting a dalerayan, pambansa at pangyatu man, tiyakan ing panglaganap 

at mabisang pamipaalaga at pamanupad kareti, karing memalen ding musmung 

kaanib a Estado at karing memalen ding teritoryung sasakupan da. 

Pepasiwala na ning Panglaganap a Kapulungan ding Mesasanmetung a Bansa 

iting pangyatung pangalaganap a dalerayan ning tagumpe para karing sablang 

tau at karing sablang bansa. Aduan da karing sablang tau at karing anggang 



grupu ding lipunan a isundung pagsikapang akamtan ding kapakayan a reti 
kapamilatan ning pamanuru king pamangglalang karing karapatang pantau at 
kalayan at king kapamilatan ning pamipatibe ding batas a bible migit a masanting 
a proteksyun karing karapatang kalayang iti. 

Artikulo 1 

Ding sablang tau mibait lang nnalaya at pante-pante king karangalan at 
karapatan. Ha mipagkaluban lang katuliran at konsensiya ay dapat misaupan 
king diwang pamikapatiran. 

Artikulo 2 

Ing balang metung atin iyang karapatan karing anggang karapatan at kalayang 
tikda na ning Proklamasyun a iti, king alang lalon ninu mang lahi, kule, pangatau, 
salita, reliyun, kapaniwalan king pulitika o aliwa pang pamaniwala penibatang 
bansa o lipunan, pibandian, kepaitan o aliwa pang kabilyan. 
Maliban pa kareta, ing pamialiwang paglalawe tungkul king pulitika e dapat 
magawa agpang king kabilyang pulitikal, sakup o pangyatu ning bansa o teritoryu 
a nung nokarin iya ing tau magsasarili iya man iti, mamasa, e magsarili o king 
lalam ning aliwang mitakdang pamaggobierno. 

Artikulo 3 

Ding balang metung atin lang karapatang mie kalayan at kaligtasan antimong 
tau. 

Artikulo 4 

Alang ninu man ing dapat gawan alipan o busabus; makabawal la ding sablang 
bage pamanalipa at pamangalakal alipan. 

Artikulo 5 



Alang ninu man ing mipailalam ya king labis a pamipasakit o pamagmalupit, a e 
makatau mababang pamanuring o pamamarusa. 

Artikulo 6 

Ing balang metung atin iyang karapatang kilalanan, nokarin man, anting metung 
a tau king arap ning batas. 

Artikulo 7 

Ding sabia pante-pante la king arap ning atas at atin lang karapatan king pante- 
pante proteksyun ning batas a alang pipilinan. Ding sabIa atin lang karapatan 
king pante-pante laban king nanu mang pamimili a labag king Proklamasyun a iti 
at laban king nanu mang pamanulsul king mesabing pamamili. 

Artikulo 8 

Ing balang metung atin iyang karapatan king mabisang atui ning kara pat-da pat a 
pambansang huwes agpang karing lalabag karing panimulang karapatan a 
ipagkalub na kaya ning konstitusyun o ning batas. 

Artikulo 9 

Alang ninu man ing mipailalam ya king e makaturlirang pangarakap, 
pamipakulung o pamipaugse. 

Artikulo 10 

Balang metung atin lang lubus a pante-panteng karapatan king makatuliran at 
lantad a pamaglitis ning metung a malaya at alang kikilingang usgadu king 
pamaniguru na karing kayang karapatan at pakibatan at nanu mang dimandang 
kriminal laban kaya. 

Artikulo 1 1 



1 . Ing balang metung a akusadu king kasalanan a miparusan at ing 
karapatan ning ninu mang taung mi akusang linabag karing batas atin 
iyang karapatang ituring inosenti o alang sala anggang e mipatunayang 
mikasala agpang king batas king makalantad a pamaglitis atilu kaya ding 
sablang grantiyang kailangan king kayang dispensa. 

2. Alang ninu mang miyatulang mikasala a nanu man pamikasala 
mipaparusan pauli na ning nanu mang gewa o pamangulung a e tuturing 
pamikasalang mipaparusan, agpang king batas a pambansa o pangyatu, 
inyanga awan da ita. At e dapat miparatangang mas mabayat a parusa 
kesa kanitang bibie na ning batas iniyang megawa ing pamikasalang 
mipaparusan. 

Artikulo 12 

Alang ninu man ing mipailalam ya keng e makatulirang pamakialam da king 
kayang sarili, pamilya, bale o karing sulat o pamanamak king kayang dangal at 
lagyu. Ing balang metung ating iyang karapatan king proteksyun ning batas laban 
king makanyan a pamakialam o pamanamak. 

Artikulo 13 

1. Atin iyang karapatang lumipat ing balang metung at manuknangan kilub 
ning sasakupan naning balang Estado. 

2. Atin iyang karapatang mako ing balang metung karing sanu mang bansa, 
maging king sariling bansa, at mibalik king kayang bansa. 

Artikulo 14 

1 . Ing balang metung atin iyang karapatan a maniawad at tanggap asaylum 
king aliwang bansa nung iti pasakitan de. 



2. Ing karapatan a iti eya magamit nung ing pamipasakit sadya lang bunga 
ding pamikasalang e pulitikal o pemangawang salungat karing kapakayan 
at tuntunan da ding IVIisasanmetung a Bansa. 

Artikulo 15 

1. Ing balang metung atin iyang karapatan anting memalen. 

2. Alang ninu mang e makatulirang lako ra ing kayang papangamemalen o 
pagkaitang karapatang mamalit king kayang pangamemalen. 

Artikulo 16 

1. Ding lalaki't babai a atiyu na king ustung idad, a alang mitakdang lahi 
pangamemalen o reliyun, ating iyang karapatang maki-asawa at mika-atin 
iyang pamilya. lia ating lang pante karapatan king kasal kabang miasawa 
la at king pamipalako nang bisa niti. 

2. Ing kasal magawa mu king malaya at lubus dang kaburian ding ikakasal. 

3. Ing Pamilya likas iyang batayan parti ning lipunan at ating karapatan king 
proteksyun ning lipinan at estado. 

Artikulo 17 

1. Ing balang metung atin iyang karapatang mika-bandi pibandian a magsa- 
sarili at kayabe ding aliwa. 

2. Alang ninu mang makatuliran para ilako ra ing kayang pibandian. 

Artikulo 18 

Ing balang metung ating iyang karapatan king pami-isip, konsensiya at reliyun; 
kayabe king karapatang iti ing kalayan a mamalit king kayang reliyun o 
kapaniwalan, ing kalayan a mag dili-dili man o kayabe ding aliwa at king publiku 
o pribabdo, a pamalinawan king aral, gawa pamanyamba at pamagdiwang. 



Artikulo 19 

Ing balang metung atin yang karapatan at kalayan at mamye at magsiwalat a 
opinyun, kayabe ding karapatang deni atin tamung kalayan a alang maialam o 
pamintuan man, tanggap at mamie impormasyun o kaisipan keng nanumang 
klasing paralan a e makatarungan kareng limitasyun da reng kalayan a reti. 

Artikulo 20 

1 . Ding balang tau atin lang karapatan at kalayan at makiaguman at maki- 
alu-bilu. 

2. Ita mu era kata apilit makiabe king nanu pa mang grupo o pami-abe-abe a 
labag king kekang kaburian. 

Artikulo 21 

1. Ing balang metung atin iyang karapatang ganap parti king gobiernu na 
ning kayang bansa, diretsuan o king kapamilatan ning kalayang pamili 
karing maging peka katawan. 

2. Ing balang metung atin iyang karapatan king pareung pamagserbisyung 
pambalen king kayang bansa. 

3. Ing kaburian ding memalen iya dapat maging batayan ning upaya ning 
gobiernu; ing kaburiang iti dapat ipabalu ya king pana-panaun at tuneng 
halalan king kapamilatan ning panglaganap at pante-panteng pamagbotu 
a magawa iya king sikretung paralan a pamagbotu o king kapamilatan 
ning katumbas a malayang pamiparalang pamagbotu. 

Artikulo 22 

Ing balang metung anting parti na ning lipunan atin yang katuliran king 
kapayapan na ning lipunan at ating karapatan king katuparan, king kapamilatan 
na ning pamagsikap na ning bansa at king pami saup-saup pang kabilugang 
bansa at makanayun iya king kaayusan at pibandian ding balang Estado, ding 



karapatang pangkabiayayan, pang masa, at pang kulturang karapatan attune 
kailangan ne ning kayang dangal at ning malayang pangabuu na ning kayang 
pangatau. 

Artikulo 23 

1. Ing balang metung atin iyang karapatang magobra, malayang mamiling 
obra, makatuliran at masanting a kabilyan king pamagobra at proteksyun 
laban king obra. 

2. Ing balang metung, a alang tatangian, ating iyang katuliran king 
suweldung katumbas ning kayang pipagalan. 

3. Ing balang metung a magobra atin iyang karapatan king makatuliran at 
sapat a bayad a titiyakan na king kayang sarili at king kayang pamilya ing 
pamangabiyayan a marangal, dagdagan pa nung kailangan, ing aliwa 
pang paralan ning prteksyung paniupunan. 

4. Ing balang metung atin iyang karapatan mitatag at maki-abe karing unyun 
king pamangawa para protektahan ing kayang kapakanan. 

Artikulo 24 

Ing balang metung atin iyan karapatang magpaynawa at maglibang kabilang ing 
makatuliran oras ning pamaobra at ding pana-panaung piestang opisyal a ating 
bayad. 

Artikulo 25 

1. Ing balang metung atin iyang karapatan king antas ning pamangabiyayan 
sapat para king masikan a pamikakatawan at ikasanting na ning kayang 
sarili at ing kayang pamilya kayabe ing pamangan baru, pambale at ing 
pamanesang medikal at ding kailangang pangserbisyung panlipunan, at 
ating karapatan king sekyuridad nuna milako iva obra, mikasakit, mabalu, 
tumwa o mawala ka bie o nung datang la ding maliaring e dapat asaan. 



2. Ding inda at anak atin lang karapatan king pamanese at kasaupan. Ding 
anggang anak, kasal la man ding pengari o ali, magtamasa lang pare- 
pareung proteksyung panlipunan. 

Artikulo 26 

1. Ing balang metungatin lang karapatan king pamag-aral. Ing pamag-aral 
dapat iyang libri, anggang king elennentarya mu man at pamag-umpisang 
antas. Ing pamag-aral king primera dapat sapilitan iya. Ing edukasyung 
teknikal at propesyunal dapat makatagulaling karing sabia at ating matas 
a edukasyun atamasa ding sabIa agpang king meritu. 

2. Ing pamag-aral dapat idirekta iya king ganap nang pamgabuu ning ketaun 
at king pamipatibe ning pamanggalang karing karapatang pantau at karing 
kalayan pang konstitusyun. Itaguyud na niti ing pamikamtindi ing midinan 
at pamikaluguran karing sablang bansa, ding grupu agpang king lahi o 
reliyun, at paunlaran la ding obraan da ding Mesasanmetung a Bansa 
bang papanatilyna ing kapayapan. 

3. Peka mumuna rang karapatan ding pengari ing pamamili king klasi ning 
pamag-aral a ipaglalub karing karelang anak. 

Artikulo 27 

1. Ing balang metung atin iyang karapatang malayang makiabe king bie 
pang kultura ning komunidad, bang atamasa ing arti at munie kaganapan 
king pamipaunlad king siyensa at karing makinabang na niti. 

2. Ing balang metung atin iyang karapatan king proteksyun king kapakanang 
moral at materyal a ibat king siyentipiku, panliterature o artistiko a iya ing 
ginawa. 

Artikulo 28 



Ing balang metung atin iyang karapatan king kaayusang pangkapaligiran at 
pangyatu a ding karapatan a kalayang makatakda king pamisiwalat a iti lubusan 
iyang akamtan. 

Artikulo 29 

1 . Ing balang metung atin lang tungkulan a dapat gampanan king komunidad 
at iya kabud ing bibie laya at lubus a kaganapan king panga tau na. 

2. King pamanupad na king kayang karapatan at kalayan ing balang metung 
mipailalam iya karing limitasyung sasaglawayan na ning batas para 
bangkanita akamtan ing karapad-dapat pamangilala at paggalang karing 
karapatan at kalayan ding aliwa at apakibatan ing makatulirang 
pamangailangan ning moralidad, kaayusang pambalen at panlaganap a 
kapakanan king metung a demokratikung lipunan. 

3. Ding karapatan at kalayan a iti, ela kapilan man magamit a makasalungat 
karing kapagnasan at tuntunan ding Misasan metung a Bansa. 

Artikulo 30 

Alang nanu mang parti king Proklamasyung iti a tuturing mangabaldugan king 
sanu mang Estado, grupo o tau, ing karapatang makiabe kingnanu mang 
gagawan o kimut o bibie paralan para siran na ing sanu mang karapatan at 
kalayan mitakda keni. 



